**УПАТСТВО ЗА ПОНУДУВАЧИТЕ**

**ПОВИК бр. 1/2015**

**НАБАВКА НА УСЛУГИ**

**ВЕБ АПЛИКАЦИЈА ЗА АРХИВИРАЊЕ НА МЕДИУМСКИ СОДРЖИНИ**

При поднесувањето на понудите, понудувачите треба да го почитуваат ова упатство, обрасците, Описот на услугата, одредбите на Договорот и спецификациите содржани во документацијата на понудата. Неподнесувањето на сите барани информации и документација во дадениот рок може да има за последица отфрлање на понудата.

**1. Услуги за кои се врши набавка**

Бараните услуги се опишани во Описот на услугите, којшто е дел од оваа документација на набавката.

**2. Временска рамка**

|  |  |  |
| --- | --- | --- |
|  | **Датум** | **Време** |
| **Рок за барање појаснување од понудувачите** | 10.08.2015 | 24.00 |
| **Рок за давање појаснување од страна на**  **Набавувачот** | 14.08.2015 |  |
| **Рок за доставување понуда** | 04.09.2015 | 17.00 |
| **Известување за доделување договор** | 18.09.2015 |  |
| **Потпишување на договорот и доставување на документи од избраниот**  **понудувач** | 25.09.2015 |  |
| **Датум на почеток на спроведувањето на договорот** | 25.09.2015 |  |
| **Краен датум на испорака на решението со завршено тестирање** | 25.12.2015 |  |

**3. Учество**

3.1. Учеството на овој повик е отворено за сите квалификувани понудувачи.

3.2. Право на учество на овој ограничен повик немаат физички или правни лица:

− кои во последните пет години правосилно се осудени за кривично дело во врска со нивното професионално однесување;

− кои се во постапка на стечај или во постапка за ликвидација;

− на кои им е изречена споредна казна привремена или трајна забрана за вршење на одделна дејност;

− на кои им е изречена прекршочна санкција - забрана за вршење на професија, дејност или должност, односно привремена забрана за вршење одделна дејност;

**4. Содржина на понудите**

Понудите, целата кореспонденција и документи поврзани со оваа набавка треба да бидат на македонски или англиски јазик.

Понудата треба да содржи техничка понуда и финансиска понуда, во по еден примерок.

**4.1. Техничка понуда**

**Техничката понуда треба да ги содржи следниве документи:**

1. Пополнет формулар за поднесување на понуда, во кој се вклучени и:

− Изјава за прифаќање на условите на набавката и дека не постојат околности за исклучување од набавката;

o Со понудата, понудувачот доставува и потпишана изјава со која потврдува дека не постојат околности за исклучување од набавката и дека ги има на располагање сите документи утврдени во тендерската документација за докажување на исполнувањето на критериумите, кои ќе

му ги достави на Набавувачот доколку неговата понуда биде избрана за најповолна.

− Организација и методологија;

2. Копија/скен на Тековна состојба од Централен регистер, не постара од шест месеци за правни лица;

3. Биографии на клучниот персонал.

**4.2. Финансиска понуда**

Финансиската понуда треба да се поднесе на Образецот за финансиска понуда

Финансиската понуда треба да биде прикажана како вкупна цена во МКД, без ДДВ.

**5. Рок на важност на понудата**

30 дена од датумот кој е означен како краен рок за доставување на понудите.

**6. Дополнителни информации пред рокот за поднесување понуди**

Доколку Набавувачот даде дополнителни информации или појаснувања, на сопствена иницијатива, или на барање на понудувачите, таа информација ја објавува на веб-сајтот на Метаморфозис на исто место каде што е поставен и јавниот повик.

Понудувачите можат да достават прашања на следната електронска адреса:

[info@metamorphosis.org.mk](mailto:info@metamorphosis.org.mk), најдоцна до 10.08.2015 година.

**7. Начин на доставување на понудите**

Понудата се доставува во електронска форма по е-пошта на адресата [info@metamorphosis.org.mk](mailto:info@metamorphosis.org.mk).

Во понудата потребно е финансиската понуда да биде издвоена во посебен документ и да биде означена (со назнака/наслов ”финансиска понуда”).

Краен рок на прием на понудите е **04.09.2015 до 17:00 часот.**

**8. Измени и дополнувања или повлекување на набавка**

Понудувачите можат да ги изменат и дополнат или да ги повлечат своите понуди со писмено известување пред рокот за поднесување понуди. Понудите не можат да се изменат и дополнат или повлечат по овој рок. Измените треба да се достават на начин утврден во точка 7 од ова Упатство, со назнака/наслов на пораката „Измена“ или „Повлекување“.

**9. Задржување на понудите**

Набавувачот ќе ги задржи понудите примени во постапката на оваа набавка. Понудувачите немаат право да бараат понудите да им бидат вратени.

**10. Евалуација на понудите**

Евалуацијата на понудите ќе ја изврши Комисијата за набавки на

Фондација Метаморфозис.

**10.1. Евалуација на техничката понуда**

Квалитетот на техничката понуда ќе се оценува во согласност со критериумите и бодовите содржани во евалуациската табела на техничката понуда (прилог). За да биде прифатена за натамошна евалуација, потребно е техничката понудата да е оценета со најмалку 80 бодови.

**10.2. Евалуација на финансиската понуда**

По завршувањето на техничката евалуација, се разгледуваат документите кои ја содржат финансиска понуда за понудите кои не биле отфрлени во текот на техничката евалуација. Ќе се отфрлат понудите кои го надминуваат максималниот износ на буџетот.

**10.3. Избор на најуспешен понудувач**

Најповолната понуда ќе биде избрана така што ќе се пондерираат бодовите од техничката понуда и од цената во сооднос 65:35. Потоа се собира пондерираниот износ на бодовите. Ќе биде избран оној понудувач кој добил највисок збир на пондерирани износи на бодовите од техничката и финансиската понуда.

**11. Доверливост**

Целата постапка на евалуација е доверлива. Евалуациониот одбор заседава на затворени состаноци, а неговите одлуки се колективни. Членовите на Евалуациониот одбор се обврзани на тајност. Извештаите за евалуацијата и пишаните извештаи се за службена употреба.

**12. Одредби за етика/коруптивни практики**

− Секој обид од страна на понудувач да добие доверлива информација, да влезе во незаконски спогодби со други понудувачи или да влијае на Евалуациониот одбор односно Набавувачот во постапката на разгледување и евалуација на понудите може да има за последица отфрлање на понудата.

− Понудувачот не смее да има конфликт на интереси во однос на страните вклучени во Проектот.

− Набавувачот го задржува правото да ја поништи постапката за набавка доколку во постапката утврди суштествени грешки и неправилности.

**13. Потпишување на договорот**

**13.1. Известување за избор на најповолен понудувач**

Најповолниот понудувач ќе биде информиран по електронски пат за прифаќањето на понудата.

Истовремено се доставуваат информации и на другите учесници на повикот со допис во кој се известуваат за добиените бодови во евалуацијата во однос на бодовите кој ги добил избраниот понудувач.

На вториот и на третиот најдобро рангиран понудувач им се доставува информација дека се на резервната листа, односно дека со нив може да биде склучен договор, доколку не биде склучен со прворангираниот, односно второрангираниот понудувач.

**13.2. Потпишување на договор и доставување документи**

Избраниот понудувач е должен да го потпише договорот во рок од два дена по добивањето на договорот потпишан од Набавувачот и да ги достави следниве документи:

 потврда дека не е отворена постапка за стечај од надлежен орган;

 потврда дека не е отворена постапка за ликвидација од надлежен орган;

 потврда од Регистарот на казни за сторени кривични дела на правните лица дека не е изречена споредна казна привремена или трајна забрана за вршење на одделна дејност и

 потврда дека со правосилна пресуда не е изречена прекршочна санкција - забрана за вршење на професија, дејност или должност, односно привремена забрана за вршење одделна дејност.

Доколку во рокот наведен во овој повик избраниот понудувач не го потпише договорот и/или не ги достави потребните документи, одлуката за доделување на договорот може да биде поништена. Во овој случај, Набавувачот може да го додели договорот на следниот најдобро рангиран понудувач. Доколку и вториот најдобро рангиран понудувач не го потпише договорот и/или не ги достави потребните документи во рок од следни два дена, Набавувачот може да го додели договорот на третиот најдобар понудувач. Во случај и третиот понудувач да не го потпише договорот и/или да не ги достави потребните документи во рок од следни два дена, постапката на набавка се поништува и се спроведува нова.

**14. Поништување на набавката**

Доколку постапката за набавка се поништи, Набавувачот ќе ги извести понудувачите за поништувањето по електронски пат. Доколку постапката за набавка се поништи пред отворањето на понудите, пликоата ќе им бидат вратени на учесниците.

Постапката за набавка се поништува ако:

− Постапката била неуспешна, односно не е добиена соодветна понуда во квалитативна или финансиска смисла, или вооопшто не е добиен валиден одговор;

− Има суштествени измени во економските или техничките податоци на проектот;

− Спроведувањето на договорот го оневозможуваат исклучителни околности или виша сила;

− Сите понуди кои се технички прифатливи го надминуваат определениот буџет;

− Имало неправилности во постапката кои спречуваат слободна конкуренција;

− Доделувањето би било спротивно на принципите на солидно финансиско управување, односно не се почитувани принципите на економичност, ефикасност и ефективност.

Набавувачот не сноси одговорност за штета поврзана со откажувањето на набавката.

**15. Жалби**

Во оваа постапка не се допуштени жалби на одлуката за избор на најповолен понудувач.

**16. Заштита на податоците**

Во обработката на понудите, личните податоци содржани во нив ќе се обработуваат само во функција на набавката, почитувајќи ги правилата за заштита на личните податоци.

Освен за Набавувачот, овие податоци можат да бидат достапни за овластениот ревизор, како и надлежните органи на УСАИД, при евентуална постапка на мониторинг и контрола.